හිටපු ජනාධිපති මහින්ද රාජපක්ෂගේ පුත් යෝෂිත රාජපක්ෂට ගල්කිස්ස මහේස්ත්‍රාත් අධිකරණය අද යළි නොතීසි නිකුත් කළා.ගල්කිස්ස අතිරේක මහේස්ත්‍රාත් ප්‍රහර්ෂා රණසිංහ මෙලෙස නොතීසි නිකුත් කළේ දෙහිවල - මිහිදු මාවතේ නිවසක් ඉදිකිරිම සම්බන්ධයෙන් සැකකරුට එරෙහිව මුදල් විශුද්ධිකරණ පනත යටතේ ගොනු කර ඇති නඩුව කැදවු අවස්ථාවේදීයි.පසුගිය සිකුරාදා අධිකරණය විසින් නොතීසි නිකුත් කළද එය තම සේවාදායකයාට නොලැබුණු බව යෝෂිත රාජපක්ෂගේ නීතිඥයන් අධිකරණයට දැනුම් දුන්නා.ඒ අනුවයි ලබන මස 16 වන දා අධිකරණයේ පෙනී සිටින ලෙසටයි විනිසුරුවරිය සැකකරුට නොතීසි නිකුත් කළේ.මේ අතර නඩුවේ සැකකාරියක් ලෙස නම්කර සිටින යෝෂිත රාජපක්ෂගේ මිත්තනිය වන ඬේසි ෆොරස්ට් අද අධිකරණය හමුවේ පෙනී සිටියා.